مكتبه العاصمه الاداريه

مكتبة العاصمه الاداريه هيا مكتبه بتعتبر الاضخم فى جمهورية مصر  فى مدينة الفنون و الثقافه, العاصمه الاداريه, مصر.

 الوصف 
مكتبة العاصمه الاداريه الجديده واحده من اكبر المكتبات بالعالم, و هيا صرح من صروح الثقافه الموجوده فى العاصمه الجديده, اتصممت  باحدث التقنيات الحديثه و بطراز معمارى فريد و مبهر, و بتحتوى المكتبه على ادوار و مجموعه مختلفه من القاعات, و مكتبه للطفل و انشطه تانيه ترفيهيه.

بتحتوى المكتبه على 70 الف كتاب, و من المخطط بتحتوى على 5 ملايين كتاب. تم مراعاة تكون المكتبه كاتمه للصوت لحد ما تاثرش على رواد المكتبه, عند القرايه, و مزوده بجهاز انذار ضد الحريق.

المكتبه بتحوى النسخه الاصليه لكتاب وصف مصر, اللى كتبه الفرنسيون فى فترة الحمله الفرنسيه على مصر سنة 1798, من ضمن 5 نسخ من الكتاب موجوده فى العالم كله, من عصر نابليون.

فى 25 يوليه سنة 2020, زود الصندوق مكتبة مدينة الفنون و الثقافه بالعاصمه الاداريه الجديده بعدد 4000 كتاب من الاصدارات المهمه.

 التصميم 
اتصممت مكتبه العاصمه الاداريه الجديده بطراز معمارى و هندسى فى غايه البراعه و الجمال, المكتبه بتعتمد بشكل اساسى على الاضاءه الطبيعيه, فالمبنى من برى و جسم المكتبه مغطى بزجاج رصاصى لدعم الرؤيه, و هوا زجاج مقاوم للهزات الارضيه و الرياح عشان يكون مرن مع الزلازل و يمتص الهزات الارضيه الخفيفه.

ارفف المكتبه مزوده بشاشات الكترونيه تقدر من خلالها معرفة الكتاب موجود باى رف. و فيه بالمكتبه طريقة بحث سريعه عن الكتب الكترونيه, و القارئ يقدر يستعير الكتاب ديجتال. المكتبه مزوده بانظمه كتم و امتصاص صدى الصوت لمنع تشتت اذهان القراء. و فيها عزل صوت كامل, كمان سقف المكتبه اتصمم بنظام خاص, بيتحوى الواح لامتصاص الضجيج و الاصوات بالمكتبه, لجو هادى للقريه, و تم تركيب زى الالواح دى بمتحف العاصمه الاداريه. اتصمم سقف قاعات القرايه بنظام بيسمح للاضاءه الطبيعيه بالدخول فى النهار.

 القاعات 
فى مكتبة العاصمه الاداريه الجديده قاعات مخصصه بتحمل اسم بعض رواد الادب و الثقافه بمصر منها قاعه طه حسين و قاعه نجيب محفوظ و قاعه احمد شوقى و قاعه ثروت عكاشه و غيرهم. و بتشتمل كل قاعه من القاعات على كل مؤلفات الكاتب بالاضافه لبعض الكتب التانيه و فى بعضها تمثال لصاحبها.

بتحتوى المكتبه على 4 قاعات رئيسه للقرايه, و تم بيها توفير اماكن مخصصه للراغبين بالقرايه من الاجهزه اللوحيه, لفئة الكتب اللى مالهاش نسخه ورقيه. كمان بالمكتبه قاعه مخصصه لمكتبة الطفل, اضافه لوجود مكان ترفيهى بجوارها, و ملعب بحديقه خضرا,حتى الطفل يقضى وقت ممتع و مفيد, كمان يقدر الوالدين ترك ابنائهم بيها و هما مطمئنين عليهم و الجلوس فى الكافيهات و المطاعم اللى بجوارهم. بيتضمن مبنى المكتبه فى الدور العلوى قاعتين تاريخيتين, بتحوى حاجات نفيسه و قطع تاريخيه زى الكتب التاريخيه و قطع من كسوه الكعبه الشريفه.

 مصادر 



مكتبه العاصمه الاداريه
مكتبه العاصمه الاداريه
تصنيف:مكتبات مصر